इस तरह न केवल नक्काशी कला को बढ़ावा मिला, बल्कि सांस्कृतिक रुप से एक परंपरा स्थापित हुई। पर्यटकों को यहां के पत्थरों से बने सामान आकर्षित करते हैं, लेकिन समय के साथ यह आकर्षण फीका पड़ता जा रहा है। 12 वीं करने के बाद छात्र महाबलीपुरम में स्थित कॉलेज से डिप्लोमा करके इस क्षेत्र में अपना हुनर दिखाते हैं। पत्थरों को अपने हाथों में मोमबत्ती की तरह पिघला कर ऐसी-ऐसी आकर्षक चीजें तैयार करते हैं कि देखने वाला देखता रह जाए। लेकिन समुंद्र तट पर दुकानों की बढ़ती संख्या और दिन प्रतिदिन पर्यटकों की कमी के कारण संगतराशों की आर्थिक स्थिति कमजोर हो रही है जो चिंता का विषय है।